recursal/SuperWikiNEXT-32B huggingface dataset:
**Լիտվայի ժամանակավոր կառավարություն** (լեհ.՝ Komisja Rządząca Tymczasowa Litewska), ժամանակավոր վարչական մարմին Լիտվական մեծ իշխանությունում, որը ձևավորվել է Նապոլեոն Բոնապարտի աջակցությամբ՝ ֆրանսիացիների Ռուսաստան ներխուժման ժամանակ։

Պատմություն
-----------

Լիտվայի հարցերով հանձնաժողովը ստեղծվել է 1812 թվականի հուլիսի 1-ին՝ Ֆրանսիայի կայսր Նապոլեոն Բոնապարտի հրամանով։ Ֆրանսիական կողմի գլխավոր խնդիրը լիտվական ֆրանսահպատակ բանակի ստեղծումն է։

Հանձնաժողովի վերահսկողությունը վստահվել է Լուի Պիեռին, ով եղել է Ֆրանսիայի նախկին ներկայացուցիչը Վարշավայի դքսությունում։ Չնայած այս հանգամանքի, փաստացի իշխանությունը կենտրոնացված էր հոլանդացի գեներալ Դիրկ վան Հոգենդորպի ձեռքում։ Հոգենդորպը մինչ Վիլնյուսի կառավարչի կոչմանն արժանանալը եղել է Ճավայի մարզպանը։

Լիտվայի նկատմամբ Նապոլեոնի վարած քաղաքականությունը հակոտնյա էր Լեհաստանի թագավորության շահերին։ Լեհերը փորձում էին հարմար առիթ գտնել՝ Լեհաստանի և Լիտվայի միացյալ թագավորության հողերը լեհաստանցի ղեկավարների ձեռքում վերամիավորելու համար։

Այդ իսկ նպատակով 1812 թվականի հուլիսի 11-ին Վիլնյուս է ուղարկվում Յուզեֆ Վիբիցկու գլխավորած պատգամավորական խորհուրդը։ Ապարդյուն բանակցություններից հետո լեհական պատվիրակություն հայրենիք է վերադառնում ձեռնունայն։

Ֆրանսիայի աջակցությամբ 1812 թվականի հուլիսի 18-ին Յոզեֆ Սիերկովսկին նշանակվում է Լիտվայի ժամանակավոր կառավարության առաջին նախագահ։ Դրան հետևում է այն, որ օգոստոսին ռուսական կայազորները ռազմախուժում են Լիտվայի տարածք և ասպատակում ինքնահռչակ կառավարության ենթակա հողերը։

1812 թվականի սեպտեմբերի Ստանիսլավ Սոլտոնն ավարտում է իր պաշտոնավարումը՝ վերջ դնելով Լիտվայի ժամանակավոր կառավարությանը։

Նախագահներ
----------

* Յուզեֆ Սիրակովսկի (մինչև 1812 թվականի հուլիսի 18-ը)
* Ստանիսլավ Սոլտան (մինչև 1812 թվականի օգոստոսի 24-ը)
* Դիրկ վան Հոգենդորպ (մինչև 1812 թվականի սեպտեմբերը)
* Ստանիսլավ Սոլտան (մինչև 1812 թվականի սեպտեմբերը)

Գրականություն
-------------

* Януш Ивашкевич, *Litwa w roku 1812* (Литва в 1812 году), Варшава, 1912.
* Мариан Кукель, *Wojna 1812 roku* (Война 1812 года), Краков, 1937.
* А.Рембовски, *«Konfederacja Generalna i pospolite ruszenie w roku 1812»* («Генеральная Конфедерация и посполитое рушенье в 1812 году»), *Biblioteka Warszawska* (Варшавская Библиотека), vol. 1, 1896, fascicle 3, pp. 478–514; vol. 2, 1896, fascicle 1, pp. 67–86.
* Владислав Заевски, *Józef Wybicki* (Юзеф Выбицки), Варшава, 1983.
Անվան այլ կիրառումների համար տե՛ս՝ Գյուլիստան (այլ կիրառումներ)

**Գյուլիստանի պայմանագիր**, ռուս-պարսկական (1804-1813) պատերազմից հետո ստորագրված հաշտության պայմանագիր՝ Ռուսական կայսրության և Ղաջարական Պարսկաստանի միջև։ Իրադարձությունը տեղի է ունեցել Արցախի Գյուլիստան գյուղում, 1813 թվականի հոկտեմբերի 12-ին։

Գյուլիստանի հաշտության պայմանագիրով ամրագրվեց Արևելյան Վրաստանի (նախկին Քարթլի-Կախեթի թագավորության) միացումը Ռուսաստանին, որը կայացել էր դեռ 1801 թվականին, և կայսրությանն անցան նոր տարածքներ՝ ժամանակակից Դաղստանը, Ադրբեջանը և Արցախը։ Նախքան պատերազմը այդտեղ ձևավորվել էին մի քանի խանություններ՝ Բաքվի, Ղարաբաղի, Շիրվանի, Դերբենդի ու Թալիշի։ Ժամանակակից Հայաստանի Հանրապետության տարածքից Ռուսաստանին են անցել Լոռի-Փամբակը (Լոռու մարզ), Ղազախ-Շամշադինը (Տավուշի մարզ)՝ որպես Քարթլի-Կախեթի թագավորության (Արևելյան Վրաստան) մասեր, Շորագյալը (Շիրակի մարզ՝ Երևանի խանությունից) և Զանգեզուրը (Սյունիքի մարզ՝ Ղարաբաղի խանությունից)։

Ռուսաստանը Կասպից ծովում ռազմական նավատորմ պահելու բացառիկ իրավունք ստացավ։ Երկու երկրների վաճառականներին ազատ առևտրի իրավունք տրվեց։ Պայմանագիրը խաղաղություն բերեց Հարավային Կովկասում. հայերն ու վրացիներն ազատվեցին պարսկական և օսմանյան զավթիչների հարձակումներից, վերջ գտավ ավատատիրական տարանջատվածությունը։ Մեկ տասնամյակ անց մուսուլման բնակիչների հրահրմամբ և արտաքին ճնշման ազդեցության տակ տեղի ունեցավ ռուս-պարսկական ևս մեկ պատերազմ (1826-1828), որը դարձյալ ավարտվեց ռուսների հաղթանակով։ Իրանի Թուրքմենչայ գյուղում կնքված հաշտության պայմանագրով հաստատվեցին Գյուլիստանի պայմանագրի կետերը և առաջ եկան նոր ձեռքբերումներ։

Տես նաև
-------

* Թուրքմենչայի պայմանագիր

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 114)։*  |
Հրեաների 1391 թվականի սպանդը Բարսելոնայում
**1391 թվականի արյունահեղություն** (նաև **Սևիլյան արյունահեղություն**, **Մեծ ջարդ**, եբրայերեն՝ גזירות קנ"א‏‎, *Гзерот Кана*), հոգևորականների հրահրած խռովություն` ուղղված ընդդեմ հրեաների։ Իրադարձությունն սկսել է հունիսի 6-ին Սևիլյա քաղաքում։ Տեղի են ունեցել դիակապտություններ, հրդեհներ, սպանություններ, Պիրենյան թերակղզու քրիստոնեական քաղաքների հրեական թաղամասերում` Կաստիլիում, Արագոնյան թագում և Նավառայի թագավորությունում, բռնություններ են կատարվել հրեաների նկատմամբ։ Ավելի լուրջ անկարգություններ սկսվել են Սևիլյայում և տարածվել Կորդովայում, Տոլեդոյում և այլ իսպանական քաղաքներում։

Ջարդերի արդյունքում սպանվել են հազարավոր հրեաներ՝ (ըստ որոշ հաշվարկների` Իսպանիայի հրեաների մեկ երրորդը), հազարավորները բռնի կերպով կաթոլիկ են դարձել, կամ փախել են երկրից։

Տես նաև
-------

* Հրեաների վտարում Իսպանիայից
* Հակասեմությունն Իսպանիայում

Ծանոթագրություններ
------------------

1. ↑  *Игорь Шафаревич* Русский вопрос (сборник). — ISBN 5040212194, 9785040212194
2. ↑  «Большой Погром (1391)». Արխիվացված է օրիգինալից 2018 թ․ փետրվարի 4-ին. Վերցված է 2020 թ․ հունվարի 11-ին.
3. ↑  Alisa Ginio Meyuhas,  *Judíos, marranos y cristianos nuevos en Sefarad*](եբրայերեն)
4. ↑  *Gzerot kana — Punto de inflexión en la historia de los Judíos de España*(եբրայերեն)
5. ↑  Дубнов. «Глава 5 Последний век еврейства в Испании (1391-1492 гг.)».
6. ↑  *Martin Goodman, Jeremy Cohen, David Sorkin* The Oxford Handbook of Jewish Studies. — OUP Oxford, 2002. — 1037 с. — ISBN 0199280320, 9780199280322
**«Լուռ գիշեր, մահացու գիշեր»** (անգլ.՝ Silent Night, Deadly Night), ռեժիսոր՝ Չարլզ Սելլեր կրտսեր, 1984 թվականի ամերիկյան պաշտամունքային սլեշեր։ Ֆիլմի լայնամաշտաբ վարձույթը չեղարկվել էր ծնողների բողոքների պատճառով, որոնք դեմ էին արտահայտվել էկրաններին Սանտա Կլաուսի՝ որպես մարդասպան հայտնվելուն։ Բայց, այդուհանդերձ ֆիլմն ամբողջությամբ վերադարձրեց ծախսերը, հավաքելով $2․491․460 ԱՄՆ դոլար։ Ֆիլմի դիստրիբյուտորը TriStar-ը ֆիլմը վարձույթից հանեց եթեր դուրս գալուց երկու շաբաթ հետո, այդուհանդերձ, ստուդիան հենց ինքը հրաժարվեց HBO կաբելային հեռուստալիքով ցուցադրման և վիդեո տարբերակներով տարածման հանդեպ իրավունքից։ Էկրաններին հայտնվելուց մեկ տարի անց պրոդյուսեր Իռա Բարմակը TriStar-ից իրավունք ստացավ և ֆիլմը դուրս եկավ վիդեո տարբերակներով։ Արդյունքում ֆիլմի համար թողարկվեց չորս պարբերական։ Ֆիլմի պրեմիերան տեղի ունեցավ 1984 թվականի նոյեմբերի 9-ին։

Սյուժե
------

Չեմպենների ընտանիքը այցելում է ընտանիքի հոգեկան հիվանդ պապիկին, որը վախեցրեց իր թոռնիկին, ասելով, որ եթե նա իրեն վատ պահի, ապա Սանտա Կլաուսը իրեն կպատժի։ Տուն վերադառնալիս Սանտա Կլաուսի հագուստով հանցագործը սպանում է տղայի ծնողներին և եղբորը։ Տղան ընկնում է կաթոլիկ մանկատուն, որտեղ նրան պատժում են միանձնուհիները։

Շատ տարիներ անց, երբ լրացավ Բիլլի 18 տարեկանը, նա աշխատանքի է ընդունվում խաղալիքների խանութում։ Դրսում ամանորի նախօրեն է, իսկ Բիլլին, մանկությունում ստացած բոլոր այդ սթրեսներից հետո ատում է այդ տոնը։ Բայց նրան ստիպում են հագնել Սանտա Կլաուսի հագուստը և ուրախացնել փոքրիկ երեխաների։ Այդտեղ Բիլլիի մոտ ի հայտ են գալիս հոգեկան շեղումներ և նա սկսում է սպանություններ գործել։

Դերերում
--------

* Ռոբերտ Բրայան Ուիլսոն՝ Բիլլի Չեպմեն (18 տարեկանում)
	+ Դեննի Վագներ՝ 8 տարեկան Բիլլի
	+ Ջոնաթան Բեսթ՝ 5 տարեկան Բիլլի
* Ալեքս Բերտոն՝ Ռիկի Չեպմեն (14 տարեկանում)
	+ Մաքս Բրոդհեդ` 4 տարեկան Ռիկի
	+ Մելիսա Բեսթ՝ նորածին Ռիկի
* Լիլիան Շովեն՝ *մայրապետ*
* Գիլմոր ՄակՔորմ՝ *քույր Մարգարիտա*
* Թոնի Ներո՝ *Պամելա*
* Լիննի Քուիգլլի՝ *Դենիզ*
* Բրիթ Լիչ՝ *պարոն Սիմս*
* Նենսի Բորգենեքթ՝ *տիկին Ռենդալ*

Ծանոթագրություններ
------------------

1. ↑
2. ↑  Internet Movie Database — 1990.
3. ↑  «The Six Slays of Christmas - Day Five». Dread Central. Վերցված է 2012 թ․ դեկտեմբերի 23-ին.
4. ↑  Kerswell, J.A. «Ho-Ho-HOMICIDE: The Silent Night, Deadly Night Controversy». *Hysteria Lives!*. Վերցված է 2016 թ․ դեկտեմբերի 29-ին.

Արտաքին հղումներ
----------------

* Silent Night, Deadly Night(անգլ.) ֆիլմը Internet Movie Database կայքում
* The Silent Night, Deadly Night ResourceԱրխիվացված 2009-10-22 Wayback Machine
* *Silent Night, Deadly Night* review with animated screenshots
**Փրկության քարտեզ**, խաղարկային դրվագներով փաստավավերագրական լիամետրաժ ֆիլմ՝ նվիրված Մեծ եղեռնի 100–ամյակին։

Ֆիլմը պատմում է Հայոց ցեղասպանության ականատեսներ, անօթևան հայ երեխանների և կանանց ապաստանների հիմանդիրներ՝ եվրոպացի հինգ Մեծ հումանիստ կանանց կյանքի և մարդասիրական առաքելության մասին։

Ֆիլմի նկարահանումները կատարվել են 9 երկրների 29 քաղաքներում։

Ֆիլմի նկարագրությունը
---------------------

Ֆիլմը պատմում է 19-րդ դարի վերջի և 20-րդ դարի սկզբի համամարդկային ողբերգությունների, հատկապես Հայոց ցեղասպանության ժամանակ առաջացած հումանիստական շարժման մասին։

Ֆիլմը փաստագրություն է և կառուցվում է միայն իրական փաստերի հիման վրա։

Ֆիլմի հերոսները պատմությանը հայտնի հումանիստներ են, իրական մարդիկ, ովքեր տեսել են Հայ ազգի կոտորածները։

Նրանք եվրոպացի հինգ հումանիստ կանայք են՝ Կարեն Եպպե (Դանիա) և միսիոներուհիներ` Մարիա Յակոբսեն (Դանիա), Բոդիլ Բյորն (Նորվեգիա), Ալմա Յոհանսոն (Շվեդիա), Աննա Հեդվիգ Բյուլ (Էստոնիա)։

Նրանք Հայոց ցեղասպանության ականատեսներն են և մազապուրծ եղած հայ երեխաների ու կանանց ապաստանների հիմանդիրները։ Իրենց անծանոթ, մի խոշտանգված ժողովրդի հետ շատ դրամատիկ հանդիպումը այս մեծ հումանիստների համար ճակատագրական է եղել։ Եվ նրանք, Եվրոպայի իրենց բարեկեցիկ կյանքը թողնելով, տարբեր երկրներից գալով հայոց հող` նվիրվել են նրա ժողովրդին անմնացորդ ու անձնուրաց։

Ֆիլմը վարում է ֆին պատմաբան, ցեղասպանագետ Սվանտե Լունդգրենը։ Անցնելով ֆիլմի հերոսների առաքելույթան ճանապարհը, նա գծում է «Փրկության քարտեզը»։

Ծանոթագրություններ
------------------

1. ↑  ««Փրկության քարտեզ»` ֆիլմ ցեղասպանության ժամանակ հայ ժողովրդին աջակցած կանանց մասին». *Կինոաշխարհ*. Արխիվացված է օրիգինալից 2017 թ․ ապրիլի 24-ին. Վերցված է 2017 թ․ մարտի 8-ին.
2. ↑  «Կայացավ խաղարկային-փաստավավերագրական լիամետրաժ «Փրկության քարտեզ» ֆիլմի պրեմիերան». *Lragir.am*. Արխիվացված է օրիգինալից 2017-10-27-ին. Վերցված է 2017 թ․ մարտի 8-ին.

Արտաքին հղումներ
----------------

* 

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
Լեհ կոմպոզիտոր Ֆրեդերիկ Շոպենի հուշարձանը մի մեծ բրոնզե արձան է, որն այժմ կանգնած է Լազենկի այգում, Ույազդովսկայա պողոտայի հարևանությամբ։

Պատմություն
-----------

Հուշարձանը նախագծել է լեհ նկարիչ և քանդակագործ Վացլավ Շիմանովսկին 1907 թվականին, Շոպենի ծննդյան 100-ամյակի կապակցությամբ։ Սակայն աշխատանքները հետաձգվեցին նախագծի շուրջ վիճաբանության պատճառով, այնուհետև Առաջին Համաշխարհային պատերազմի սկսելու պատճառով։ Ի վերջո 1926 թվականին հուշարձանը կառուցվեց։

Հուշարձանը քանդվում է գերմանացիների կողմից ,1940թ
Հուշարձանը քանդվեց Երկրորդ Համաշխարհային պատերազմի ժամանակ, 1940 թվականի մայիսի 31-ին։ Այն առաջին հուշարձանն էր, որը ոչնչացվեց Վարշավան գրաված գերմանացիների կողմից։

Պրոֆեսոր Օսկար Սոսնովսկին նախագծեց պատվանդանն ու ավազանը, որոնք պատրաստված են կարմիր ավազաքարից։

Արձանի բնօրինակը, որը փրկվել էր պատերազմից, հնարավորություն տվեց պատրաստել կրկնօրինակը, որը տեղադրվեց իր իրական տեղում 1958 թվականին։ 1959 թվականից ի վեր հուշարձանի շրջակայքում, կիրակի օրերին կազմակերպվում են Շոպենի ստեղծագործության անվճար դաշնամուրային համերգներ։

Հուշարձանն ունի յուրահատուկ ոճ, որտեղ արտացոլվում է դաշնակահարի ձեռքերն ու մատները, իսկ աջ կողմում արծվի գլուխ է։

Հուշարձանի կրկնօրինակը կանգնեցված է Ճապոնիայի Համամատսու քաղաքում։

Կոմպոզիտորի ծննդյան 200-ամյակի առթիվ 2010 թվականին կառուցվել են այգիներ, քանդակներ և հուշարձաններ տարբեր վայրերում։

Շիմանովսկու` Շոպենի արձանից հետո Չինաստանի Շանհայ քաղաքում գտնվող կոմպոզիտորի արձանն ամենաբարձրն է։ Այն ժամանակակից բրոնզե արձան է և կանգնեցվել է 2007 թվականի մարտի 3-ին։

Պատկերասրահ
-----------

* 1926 թվական1926 թվական
* 2014 թվական2014 թվական
* 2017 թվական2017 թվական
* Համերգ հուշարձանի մոտՀամերգ հուշարձանի մոտ

Տես նաև
-------

* ↑

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Շոպենի հուշարձան (Վարշավա)** կատեգորիայում։ |

Ծանոթագրություններ
------------------

1. 1 2  Encyklopedia powszechna PWN (1976), vol. 4, p. 372.
2. ↑  Warszawa - Pomnik Fryderyka Chopina w Łazienkach Królewskich Արխիվացված 2011-07-18 Wayback Machine
3. ↑  Wysadzenie pomnika Chopina w Warszawie przez hitlerowców Արխիվացված 2011-07-21 Wayback Machine
4. ↑  Kotkowska-Bareja, Hanna (1970). *Pomnik Chopina*. Warszawa: Państwowe Wydawnictwo Naukowe. էջ 47.
5. ↑  Jabłoński, Rafał (2002). *Warsaw and surroundings*. Warsaw: Festina. էջ 107. OCLC 680169225.
6. ↑  «Chopin Monument in Chicago». Արխիվացված է օրիգինալից 2012 թ․ հուլիսի 15-ին. Վերցված է 2017 թ․ սեպտեմբերի 30-ին.
«**Ցզինշանը և Արևմտյան լիճը**» (ճապ.՝ 金山西湖図屏風), (աջ մասը երբեմն հիշատակվում է որպես առանձին ստեղծագործություն **Տեսարան դեպի Արևմտյան լիճը**), Կանոյի գեղարվեստի դպրոցի վարպետ, ճապոնացի նկարիչ Կանո Սանրակուի կողմից ստեղծված նախշանկար վեցփեղկանի շրջակալի վրա։ Աշխատանքը կատարվել է թանաքի, ներկերի, ոսկու և թղթի օգտագործմամբ։ Ստեղծագործությունը գտնվում է Նյու Յորքի Մետրոպոլիտեն թանգարանի հավաքածուում։

Չնայած այն բանին, որ լեռների, կղզիների, մառախուղի պատկերմամբ տպավորություն է ստեղծվում, որ շրջակալի երկու կողմերը միավորված են, այնուամենայնիվ նկարում պատկերված են արևելյան Չինաստանի աշխարհագրորեն առանձին երկու տարբեր տարածքներ։ Շրջակալի աջ մասում պատկերված է Ցզինշան կղզին, որը գտնվում է Յանցզի գետի մեջտեղում, հարավային Ցզյանսու նահանգի Չժենցզյան քաղաքից ոչ հեռու։ Նկարիչը ցանկացել է նկարի վրա ավելացնել բազմաթիվ կամուրջներ, ճանապարհներ և արահետներ, որտեղ հանդիպում են հասարակության տարբեր շերտերի մարդիկ։

Շրջակալի ձախ մասում պատկերված է Արևմտյան լիճը, որը գտնվում է Հանչժոու քաղաքից 150 մղոն հարավ։ Այս քաղաքի պատերն ու դարպասները նկարիչը պատկերել է ձախ անկյունի առաջին պլանում։ Արևմտյան լճի շրջանում կառուցվել էին բազմաթիվ բուդդայական վանքեր և պաշտամունքի վայրեր (դրանց որոշ մասը կարելի է գտնել նկարում), այդ պատճառով էլ նա շատ ուխտավորների էր գրավում իր կողմը։ Այնտեղ բնակվում էին նաև շատ բանաստեղծներ, գիտնականներ և արվեստագետներ։ Արևմտյան լիճը հաճախ էր հայտնվում Հարավային Սունի նկարիչների ստեղծագործություններում։ Կանո Սանրակուն նկարի վրա ավելացրեց Արևմտյան լճի տասը պատկերագիտական տեսարաններ, որոնք էլ դարձան 12-13-րդ դարերի չինական պոեզիայի և գեղանկարչության մոտիվները։ Մինչև Կանո Սանրակուն ճապոնական արվեստի ստեղծագործություններում ավելի հայտնի էին ուղղահայաց թղթագլանները, որոնք վերագրվում էր Սեսսյուին, հետագայում պարզվեց որ դրա հեղինակը եղել է նրա աշակերտ Սյուգեցուն։ Հայտնի է, որ Սեսսյուն ճամփորդել է Արևմտյան լճի կողմերում, այն դեպքում, երբ Մուրոմատի և Էդո ժամանակաշրջանի ճապոնացի նկարիչները կարող էին ստեղծել իրենց աշխատանքները՝ հիմնվելով բացառապես իրենց նախորդների ստեղծագործությունների կամ էլ գրքերի նկարազարդումների վրա։ Ճապոնացի նկարիչների կողմից կատարված Արևմտյան լճի միայն մի քանի պատկերներում են պարունակվում տասը տեսակները։

Նկարի երկու մասերում, աջից դեպի ձախ ցուցադրվում է տարվա եղանակների փոփոխությունները, գարնանից մինչև ձմեռ։ Շրջակալի երկու մասերը միավորվում են մառախուղի, ջրի և ֆոնային մասերի ստեղծման ժամանակ ոսկու օգտագործմամբ։ Ոսկին հնարավորություն է տալիս մեղմել կոմպոզիցիոն անցումները մի տեսակից մյուսին։

Դատելով շրջակալի վրա նկարչի կողմից դրված կնիքներից, այն ստեղծվել է շուրջ 1630 թվականին։ Այդ ժամանակ Կանո Սանրակուն թղթագլանի վրա աշխատել է Կիոտոյում գտնվող Մյոսինձի վանքում, իր որդեգիր տղայի՝ Կանո Սանսեցուի հետ միասին։

Ծանոթագրություններ
------------------

1. 1 2
2. ↑  Մետրոպոլիտեն թանգարան — 1870.
3. 1 2 3 4 5  «金山西湖図屏風 Jinshan Island and West Lake».
4. 1 2 3 4 5 6 7 8 9  Murase, Miyeko; N.Y. Metropolitan Museum of Art (New York (1975 թ․ հունվարի 1). *Japanese Art: Selections from the Mary and Jackson Burke Collection : [exhibition]* (անգլերեն). Metropolitan Museum of Art. էջ 149—153. ISBN 9780870991363.
**Քվինսլենդի խոնավ արևադարձներ** (անգլ.՝ Wet Tropics of Queensland), ՅՈՒՆԵՍԿՕ-ի Համաշխարհային ժառանգության օբյեկտ Ավստրալիայի մայրցամաքային հյուսիսարևելյան ափին՝ Քվինսլենդ նահանգի տարածքում։ Օբյեկտն իրենից ներկայացնում է վայրի բնության շրջան՝ ծածկված խոնավ արևադարձային անտառներով, և տարբերվում է ռելիեֆի բազմազանությամբ (գետեր, կիրճեր, ջրվեժներ, սարեր)։ Գտնվում է Դեյնթրի գետի հովտում՝ զբաղեցնելով 8940 կմ2 տարածք։ Համաշխարհային ժառանգության ցանկում ընդգրկվել է 1988 թվականին։

Օբյեկտի տարածքում առանձնանում են երեք հիմնական աշխարհագրական տարածաշրջան՝ Մեծ Ջրբաժան լեռնաշղթայի բարձրավանդակը, Մեծ ժայռերի տարածքն արևելքում և ափամերձ հարթավայրերը։ Սարահարթն ունի խիստ ողողամաշված ռելիեֆ, որը ձևավորվել է ինչպես էրոզիայի, այնպես էլ անցյալում հրաբխային ակտիվության արդյունքում։ Պահպանվել են առանձին լավային կոներ և խառնարանային լճեր։ Մեծ ժայռերի տարածքն իրենից ներկայացնում է խիստ մասնատված տեղանք, որը ենթարկվել է աղետալի էրոզիայի։ Կան բազմաթիվ կիրճեր և ջրվեժներ։ Համաշխարհային ժառանգության օբյեկտի հյուսիսային մասում գտնվում են կորալյան խութերի ընդարձակ շրջաններ։

Կլիմայի տատանվում է թացից մինչև շատ խոնավ։ Տարվա մեջ առանձնանում է երկու սեզոն՝ համեմատաբար չոր ձմեռ ու անձրևային ամառ։ Տեղումների տարեկան միջին քանակը տատանվում է ծովափին 4000 մմ-ից մինչեւ 1200 մմ արևմտյան մասում։ Միջին առավելագույն ջերմաստիճանը ամռանը ափերի մոտ կազմում է 31 °C, ձմռան ամիսներին՝ 5 °C-ով ցածր է։ Սարահարթում և ժայռերի շրջանում ամռանը ջերմաստիճանը տատանվում է 28-ից 17 °C, ձմռանը՝ 22-ից 9 °C:

Բուսական և կենդանական աշխարհները չափազանց հարուստ են. անտառներում գրանցված է շուրջ 380 բուսատեսակներ և 102 տեսակի կենդանիներ, որոնք անհետացման եզրին են կամ համարվում են հազվագյուտ։ Անտառներում բնակվում են Ավստրալիայում գրանցված բոլոր պարկավոր կենդանիների տեսակների 30 % - ը, չղջիկների տեսակների 58% - ը, գորտերի տեսակներ 29 %-ը, սողունների տեսակների 20 % -ը, թիթեռների տեսակների 58 % -ը և թռչունների տեսակների 40%-ը։ Գիտական տեսանկյունից տեղական արևադարձային անտառները կարևոր նշանակություն ունեն, քանի որ Ավստրալիայի հին բուսականության հսկայական կուտակումներ են՝ ձևավորված դեռևս այն ժամանակ, երբ ժամանակակից մայրցամաքը դեռևս Գոնդվանա գերմայրցամաքի մասն էր։ Կան մոտ 136 կմ2 մակերեսով մանգլենու ընդարձակ անտառային տարածքներ։

Տեղական անտառները հանդիսանում են ավստրալիայի բնիկների տարաբնակեցման ավանդական վայր, որոնք բնակեցրել են տարածաշրջանն ավելի քան 50 հազար տարի առաջ։

Ծանոթագրություններ
------------------

1. ↑  «Wet Tropics of Queensland» (PDF) (անգլերեն). UNEP-WCMC. Արխիվացված է օրիգինալից (PDF) 2009 թ․ հունվարի 14-ին. Վերցված է 2009 թ․ ապրիլի 12-ին.
2. 1 2 3  «Wet Tropics of Queensland» (անգլերեն). Australian Government. Department of the Environment, Water, Heritage and the Arts. Արխիվացված օրիգինալից 2012 թ․ մարտի 29-ին. Վերցված է 2009 թ․ ապրիլի 12-ին.

Արտաքին հղումներ
----------------

* Wet Tropics
«**Նաինյան այրու որդու հարությունը**» (իտալ.՝ Risurrezione del figlio della vedova di Nain), իտալացի գեղանկարիչ, Վենետիկի դպրոցի ներկայացուցիչ Պաոլո Վերոնեզեի (1528-1588) նկարը։ Ստեղծվել է 1565-1570 թվականներին։ Պահվում է Վիեննայի Արվեստի պատմության թանգարանհավաքածուում (ինվ. №GG 52)։

Պատմություն
-----------

Սկզբում կտավը գտնվել է Բարտոլոմեո դելլա Նավեի հավաքածուում։ 1659 թվականից պահպանվել է էրցհերցոգ Լեոպոլդ Վիլհելմի Ավստրիացու հավաքածուում]] (1614-1662)։

Նկարագրություն
--------------

Նկարում պատկերված է Նաինից երիտասարդ այրու հետ Հիսուս Քրիստոսի հանդիպման տեսարանը, որը դրանից կարճ ժամանակ առաջ կորցրել էր որդուն։ Քրիստոսը վերակենդանացնում է երիտասարդին, և կինը ծնկի է իջնում նրա առաջ, ի նշան երախտագիտության։ Հիմնական տեսարանը տեղի է ունենում տպավորիչ սյունաշար ունեցող ինտերիերում, որտեղ կերպարները հետևում են հուզիչ իրադարձություններին։ Այրին և նրա ընկերուհիները հագել են շքեղ զգեստներ, ինչը առաջացնում է տոնի ու անակնկալի զգացում, ինչը կտրուկ հակապատկեր է հետին պլանում պատկերված գիշերային, սգալի երկնքին։ Նկարի ստորին ձախ անկյունում պատկերված է մի երիտասարդ մարդ, որը հենց նոր է հարություն առել, բայց դեռ ընկղմված է այդ մռայլ լույսի մեջ։

Նկարիչը իր նկարում փառաբանում է իդեալներն ու Վենետիկի արիստոկրատիայի աշխարհը՝ իր կերպարներին հագցնելով այնպես և նրանց ներկայացնելով այնպիսի տեսարաններում, որոնք շատ նմանություններ ունեն թատերական ներկայացումների հետ։ Այնպիսի հնարքի միջոցով, ինչպիսին է ճաղաշարի միայն մի մասը պատկերումը, որտեղ մարդիկ հավաքվել են Քրիստոսի մոտ, և ներքևի կերպարների մասնակի կերպարների պատկերումը մեջքից, Վերոնեզեն հասել է հաջողության դիտողին գործողության մեջ ներգրավվածության պատրանքի ստեղծման հարցում

Ծանոթագրություններ
------------------

1. 1 2
2. ↑  «Catalogue entry» (գերմաներեն).
3. ↑  Wolfgang Prohaska, *The Kunsthistorisches Museum Vienna: The Paintings (Museums of the World)* (London: Scala Publishers, 2011) 978-34-065-2756-2

Գրականություն
-------------

* *Вольфганг Прохаска.* «Венский музей истории искусств. Живопись». — Лондон: Scala Publishers, 2011. — 128 с. — («Музеи мира»). — 7000 экз. — ISBN 978-34-065-2756-2
* «Музей истории искусства. Вена». Под редакцией Сильвии Боргези. = Kunsthistorisches Museum. Vienna. — /Пер. с ит. — М.: ЗАО «БММ», 2007. — 144 с. — (Великие музеи мира). — 3000 экз. — ISBN 978-88-370-2769-8
**Պետրոսի հրաժարումը** (հոլ.՝ De verloochening van Petrus), հոլանդացի նկարիչ Ռեմբրանդ վան Ռեյնի նկարը աստվածաշնչյան թեմայով, վրձնած 1660 թվականին։ Գտնվում է Ամստերդամի Պետական թանգարանում։

Սյուժե
------

Նկարում պատկերված է Պետրոս առաքյալի ուրացումը, Հիսուսի չարչարանքներից մի դրվագ։ Խորհրդավոր ընթրիքի ժամանակ Հիսուսը գուշակում է, որ Պետրոսը երեք անգամ կհրաժարվի իրենից նախքան աքաղաղի կանչելը։

Պատմություն
-----------

Կտավը երկար ժամանակ գտնվել է Փարիզում։ Սկզբում այն պատկանել է Մարկիզ դե Վոյերին, հետո՝ կոմս դե Վանսին և կոմս դե Բոդուինին։ Այնուհետև նկարը ձեռք է բերել կայսրուհի Եկատերինա II-ը Սանկտ Պետերբուրգի իր հավաքածուի համար։ Մինչև 1933 թվականը նկարը գտնվել է Էրմիտաժում։ 1933-ական թվականներին Էրմիտաժի նկարների վաճառքի ժամանակ կտավը ձեռք է բերել Ամստերդամի Պետական թանգարանը և 1933 թվականից այն մտել է թանգարանի հավաքածուի մեջ։

Նկարագրություն
--------------

Նկարում սպասուհին բռնել է մոմը՝ լուսավորելով Պետրոսի դեմքը, որպեսզի համոզվի, որ նա եղել է Հիսուսի հետ։ Բայց Պետրոսը ժխտել է դա։ Առաջին պլանում Ռեմբրանդը պատկերել է սպասուհուն զինվորների հետ և ուրացող Պետրոսին, իսկ հետին պլանում՝ վերևի աջ անկյունում, հետևում կապված ձեռքերով Քրիստոսին, որը կարող է միայն դիտել դավաճանությունը նրան տանելուց առաջ։

Տես նաև
-------

* Պետրոս առաքյալի ուրացումը

Ծանոթագրություններ
------------------

1. 1 2 3 4 5  Կազմեք ցանկեր, ոչ թե պատերազմ — 2013.
2. 1 2
3. 1 2
4. ↑

Գրականություն
-------------

* Roberta D’Adda, *Rembrandt*, Milano, Skira, 2006։

Արտաքին հղումներ
----------------

* De verloochening van Petrus (Mattheus 26:69-75)
* Государственный музей в Амстердаме. Официальный сайт.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պետրոսի հրաժարումը (կտավ, Ռեմբրանդ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |

 |
**Հիսուն ցենտի կուսակցություն** (անգլ.՝ The 50 Cent Party), **Հիսուն ցենտի բանակ** (անգլ.՝ The 50 Cent Army), կամ պարզապես **Ումաոդան** (չինարեն՝ 五毛党), Չինաստանի Ժողովրդական Հանրապետության կառավարության կողմից վարձատրվող կառավարամետ բլոգերների և համացանցային ֆորումների մասնակիցներ, որոոնց հիմնական նպատակը հասարակական կարծիքի մանիպուլյացիան է` հօգուտ Չինաստանի Ժողովրդական Հանրապետության կառավարության, Չինաստանի կոմունիստական կուսակցության և պաշտոնական քաղաքականության։

Բանակը ստեղծվել է երկրում համացանցի տարածման սկզբնական փուլում՝ հասարակության լայն զանգվածների կարծիքների մանիպուլյացիայի համար։ Անվանումը ծագում է նրանից, որ, ինչպես հայտնի է, մեկնաբաններն ամեն գրառման համար ստանում են 50 ցենտ (չինական յուանով), թեև ոմանք կարծում են, որ նրանք ոչ մի գումար էլ չեն ստանում, իսկ համացանցային ակտիվությունը պայմանավորված է իրենց պաշտոնական կուսակցական պարտականություններից։

50 ցենտանոց բանակի մասնակիցները Չինաստանի կոմունիստական կուսակցությանը վնասող քննարկումները տապալելու համար համապատասխան մեկնաբանություններ կամ հոդվածներ են գրում սոցիալական բազմաթիվ հարթակներում, առաջ են քաշում ՉԺՀ կառավարության շահերը սպասարկող տեսակետներ, հայացքներ, ապատեղեկատվություն են տարածում այդ կառավարության քաղաքական հակառակորդների մասին, քննադատում են կառավարության ընդդիմախոսներին ինչպես երկրի ներսում, այդպես էլ՝ դրսում։ Եզրը կիրառվում է նաև որպես ՉԿԿ-մետ կամ չինական ազգայնական հայացքներ ունեցող անձանց բնութագրող նվաստացուցիչ ավանում։

Տես նաև
-------

* Ստատուսչի
* Կրեմլեբոտ

Ծանոթագրություններ
------------------

1. ↑  Bristow, Michael (2008 թ․ դեկտեմբերի 16). «China's internet 'spin doctors'». *BBC News Online*.
2. ↑  "Internet Spin for Stability Enforcers", Sophie Beach, China Digital Times, 25 May 2010
3. ↑  China employs army of piece-rate ‘netizens’ for online thought control Արխիվացված 22 Հուլիս 2011 Wayback Machine. Tibetan Review. 2 January 2009
4. ↑  Vembu, Venkatesan (2009 թ․ հունվարի 2). «Big Brother 2.0 is here». *Daily News and Analysis*. India. Վերցված է 2009 թ․ հունվարի 11-ին.
5. ↑  Cook, Sarah; Shum, Maggie (2011 թ․ հոկտեմբերի 11). «China's growing army of paid internet commentators». Freedom House. Արխիվացված է օրիգինալից 2011 թ․ հոկտեմբերի 13-ին.
6. ↑  Gallagher, Sean. «Red astroturf: Chinese government makes millions of fake social media posts». *Ars Technica*. Վերցված է 2016 թ․ հունիսի 14-ին.
7. ↑  «China's Paid Trolls: Meet the 50-Cent Party». *www.newstatesman.com*. Վերցված է 2016 թ․ օգոստոսի 27-ին.
8. ↑  «Chinese trolls write 488 million fake social media posts a year and don't even earn 50 cents for it». *Shanghaiist*. Վերցված է 2016 թ․ օգոստոսի 27-ին.
9. ↑  «China Banned The Term '50 Cents' To Stop Discussion Of An Orwellian Propaganda Program». Վերցված է 2016 թ․ օգոստոսի 27-ին.
10. ↑  Meet the Chinese Trolls Pumping Out 488 Million Fake Social Media Posts. Foreign Policy. May 19, 2016

|  |
| --- |
| 
  **Չինաստան**   **Համացանց**
 |
**Հաթ-Ռիվերի իշխանություն**, վիրտուալ պետություն Ավստրալիայում, որը հիմնվել է 1970 թվականին Լեոնարդ Քեսլիի կողմից։ Ամբողջական անվանումը` Հաթ-Ռիվերի շրջանի իշխանություն, այժմ` Հաթ-Ռիվերի իշխանություն։ Գտնվում է Քեսլի ընտանիքին պատկանող ֆերմերային տնտեսության տարածքում, Արևմտյան Ավստրալիա նահանգի վարչական կենտրոն Պետր քաղաքից 517 կմ դեպի հյուսիս։

Պատմություն
-----------

1969 թվականին Արևմտյան Ավստրալիա նահանգի վարչակազմը քվոտա է սահմանել ցորենի աճեցման համար, ինչը վտանգել է տարածքի շատ ֆերմերային տնտեսությունների գոյությունը։ Քեսլի ընտանիքն օրենքներն այնպես մենաբանեց, որ դրանք նրանց իրավունք տվեցին ձևավորել իրենց սեփական կառավարությունն ու անկախանալ Ավստրալիայից։ Քվոտաների վերաբերյալ երկարացված բանավեճերի արդյունքում 1970 թվականին Լեոնարդ Ջորջ Քեսլին (Leonard George Casley) պաշտոնապես անկախացավ Ավստրալիական միությունից և 1970 թվականի ապրիլի 21-ին ղեկավարեց նոր ձևավորված Հաթ-Ռիվեր գավառը։

2006 թվականի դեկտեմբերին Լեոնարդ իշխանը փոխել է պետության անվանումը, դարձնելով այն «Հաթ-Ռիվերի իշխանություն»` հրաժարվելով «գավառ» բառից։ 2008 թվականին Եվրոպական Միությունը հուշագիր է հրապարակել «մասնավոր կազմակերպությունների և որոշակի անձանց կողմից տրվող «հորինված» անձնագրերի» վերաբերյալ, որոնցով արգելվում է տրամադրել պաշտոնական տրանզիտային վիզաներ։ Փաստաթղթում այդպիսի «հորինված» անձնագրերի թվում հիշատակվում են նաև Հաթ-Ռիվերի իշխանության անձնագրերը։

2011 թվականին պետությունում մշտապես ապրում է մոտավորապես 30 մարդ, այն դեպքում, երբ Իշխանության անձնագրերի կրողների թիվը հաշվվում է մոտ 14.000:

Տնտեսություն
------------

Հաթ-Ռիվերի իշխանության մետաղադրամը, 1991 թվական
Հաթ-Ռիվերի դոլար (ավստրալիական դոլարի հանդեպ ունի 1:1 հարաբերակցությունը)։ 1974 թվականին թողարկվեցին թղթադրամներ, իսկ 1976 և 1978 թվականներին` մետաղադրամներ։ Դրամահատումը կատարվում էր Կանադայում, Լոմբարդո դրամահատարանում։ Ցածր անվանական արժեք ունեցող մետաղադրամները նախատեսված էին դրամաշրջանառության համար։ Միևնույն ժամանակ թողարկվում էին նույն մետաղադրամներից հավաքածուների համար, 30 դոլար արժողությամբ արծաթե և 100 դոլար արժողությամբ ոսկե մետաղադրամներ։ 1979 թվականին որոշում ընդունվեց դադարերցնել շրջանառային մետաղադրամների հատումը և զբաղվել միայն թանկարժեք մեդալներից հուշադրամների հատմամբ։ Դրամահատման վայրը դարձավ ԱՄՆ-ում գտնվող Նյու Քուինսլենդ դրամահատարանը։ 1995 թվականին ԱՄՆ-ի փոստային ծառայությունը դադարեցրեց ԱՄՆ-ում Հաթ-Ռիվերի իշխանության մետաղադրամների վաճառքն իր տարածքում։ 2000 թվականին ավստրալիական դրամահատարանում ոչ մեծ ծավալով հատվել են 100 դոլարանոց ոսկե մետաղադրամներ` նվիրված Հաթ-Ռիվեր գավառի կազմավորմանը։

Ծանոթագրություններ
------------------

1. ↑  «Micronation renaming». Արխիվացված է օրիգինալից 2015 թ․ օգոստոսի 13-ին. Վերցված է 2017 թ․ հունիսի 29-ին.
2. ↑  The unknown country within Australia

Արտաքին հղումներ
----------------

* Нью-Васюки по-австралийски Արխիվացված 2016-03-04 Wayback Machine
**Մայքլ Բիչ** (անգլ.՝ Michael Beach, հոկտեմբերի 30, 1963(1963-10-30), Ռոքսբերի, Բոստոն, ԱՄՆ), ամերիկացի դերասան։ Առավել հայտնի է այնպիսի ֆիլմերով, ինչպիսիք են՝ «Ապավինեք ինձ» (1989), «Մեկ սխալ քայլ» (1992), «Կարճ պատմություներ» (1993), «Արտաշնչման սպասում» (1995), «Ընտանեկան երևույթ» (1996) և «Հոգևոր սնունդ» (1997)։ Ինչպես նաև Մայքլը նկարահանվել է NBC «Երրորդ հերթափոխ» սերիալում՝ կատարելով Մոնտե Պարկերի դերը 1999-2005 թվականներին։

Կարիերա
-------

Դերասանի առաջնաելույթը մեծ էկրաններին կայացել է «Գծի վերջը» ֆիլմում 1987 թվականին։ 1989 թվականին նա հայտնվել է «Ապավինեք ինձ» ֆիլմում Մորգան Ֆրիանի և Բեվերլի Տոդդի հետ։ Նաև նկարահանվել է «Ներքին գործեր», «Մուշտրա» (երկուսն էլ 1990 թվականին), «Մեկ սխալ քայլ» (1992, Սինդա Ուիլիամսի հետ), «Կարճ պատմություններ» և «Իրական սեր» (երկուսն էլ 1993 թվականին) ֆիլմերում։

1995 թվականին խաղացել է Անժելա Բասսետի անհավատարիմ ամուսնու դերը «Արտաշնչման սպասում» ֆիլմում։ 1997 թվականին կատարել է Վանեսսա Լ․ Ուիլիամսի ամուսնու դերը «Հոգևոր սնունդ» ֆիլմում։ Հեռուստատեսությունում նա խաղացել է Ջիննի Բուլետի (Գլորիա Ռուբեն) նախկին ամուսնու՝ Ալ Բուլեի կրկնվող դերը NBC ալիքի «Շտապ օգնություն» բժշկական դրամայում 1995-1997 թվականներին։ 1999-2005 թվականներին Բիչը NBC ալիքի «Երրորդ հերթափոխ» սերիալում եղել է Նյու Յորքի հրշեջային վարչության Մոնտե Պարկեր հրշեջի դերի մշտական կատարող։

Դերասանը խաղացել է նաև հեռուստասերիալներում, ինչպիսիք են՝ «Կարգ ու կանոն», «Կարգ ու կանոն։ Հատուկ շրջան», «Քույրեր և եղբայրներ», «Կրքի անատոմիա», «Ավելի մոտ», «Սև ցուցակ» և «Նորակոչիկ»։ Նա նաև նկարահանվել է NBC ալիքի «Ճգնաժամ» կարճամետրաժ սերիալում 2014 թվականին և խաղացել է «Աստղային դարպասներ, Ատլանտիդա», «Անարխիայի որդիները», «Հաճախորդների ցուցակ», «Խաղ», «Գաղտնիքներ և սուտ» և «100» կարճամետրաժ ֆիլմերում։

2018 թվականին խաղացել է Կարլ Դյուրնատի դերը «Կապույտ խորը ծով 2» ֆիլմում։ 2018 թվականին խաղացել է Ջեսսի Քեյնի դերը «Ակվամեն» ֆիլլմում։

Ծանոթագրություններ
------------------

1. 1 2  SNAC — 2010.
2. ↑  «The 100 season 3: Michael Beach, Sons of Anarchy star, joins cast - EW.com». *Entertainment Weekly's EW.com* (անգլերեն). Վերցված է 2016 թ․ ապրիլի 7-ին.
3. ↑  Steve Barton (2018 թ․ հունվարի 30). «Deep Blue Sea 2 Swims Home in April» (անգլերեն). Dread Central. Արխիվացված օրիգինալից 2018 թ․ հունվարի 31-ին. Վերցված է 2018 թ․ փետրվարի 1-ին.
4. ↑  «Aquaman: Michael Beach Confirms He Is Playing Black Manta's Father». *DC* (անգլերեն). Վերցված է 2017 թ․ մայիսի 26-ին.

Արտաքին հղումներ
----------------

* Մայքլ Բիչ Internet Movie Database կայքում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 14039644s · ISNI: 0000000107976688 · LCCN: no99082418 · SUDOC: 08694939X · VIAF: 19881283 · WorldCat VIAF: 19881283 |

 |
**Պեդրո Գոնսալես-Գոնսալես** (ծննդյան անունը՝ Ռամիրո Գոնսալես-Գոնսալես (անգլ.՝ Ramiro Gonzalez-Gonzalez, մայիսի 24, 1925(1925-05-24), Aguilares, Ուեբ շրջան, Տեխաս, ԱՄՆ - փետրվարի 6, 2006(2006-02-06), Քալվեր Սիթի, Լոս Անջելես շրջան, Կալիֆոռնիա, ԱՄՆ), ամերիկյան դերասան։

Կենսագրություն
--------------

Ծնվել է 1925 թվականի մայիսի 24-ին։ Հայրը եղել է մեքսիկական ծագմամբ ամերիկացի, շեփորահար, իսկ իսպանուհի մայրը՝ պարուհի։ 7 տարեկանում դպրոցից դուրս գալուց հետո միացել է «Las Perlitas» ընտանեկան խմբին, որը շրջագայություն էր կատարում Արևմտյան Տեխասում։ Այսպիսով, ապագա դերասանը մնացել է առանց կրթության և անգրագետ է եղել իր ամբողջ կյանքի ընթացքում։

Տասնյոթ տարեկանում ամուսնացել է։ Երկրորդ համաշխարհային պատերազմի ժամանակ ծառայել է բանակում։ Պատերազմից հետո հանդես է եկել իսպանալեզու լսարանի համար նախատեսված կոմեդիաներում։

1953 թվականին հայտնվել է Գրաուչո Մարքս «You Bet Your Life» շոուում։ Այդ հաղորդումից հետո նա սկսել է բազմաթիվ առաջարկներ ստանալ ֆիլմերում նկարահանվելու և տարբեր շոուների մասնակցելու համար։ Նկարահանվել է հեռուստասերիալներում։ Հանդես է եկել մեքսիկական կովբոյի ծաղրանկարային կերպարով։

Մահացել է 2006 թվականի փետրվարի 6-ին Քալվեր Սիթիում (Լոս Անջելես, Կալիֆոռնիա, ԱՄՆ)։ Թաղված է Սուրբ Խաչի գերեզմանատանը (Քալվեր Սիթի)։

Հիշատակ
-------

2008 թվականի նոյեմբերի 14-ին Պեդրոն, որը նկարահանվել էր շուրջ 80 ֆիլմում և հեռուստասերիալում, կինոարտադրության ոլորտում ունեցած ավանդի համար արժանացել է աստղի Հոլիվուդի Փառքի ծառուղում։ № 2374 աստղի բացման միջոցառումը վարել են Սեմյուել Լ. Ջեքսոնը և դերասանի թոռը՝ Քլիֆտոն Քոլինզ-կրտսերը (նույնպես դերասան, որը ծնվել է 1970 թվականին և նկարահանվել 70 ֆիլմերում), հուշանշանը տեղադրվել է լեգենդար Ջոն Ուեյնի աստղի կողքին, որի հետ Պեդրոն խաղացել է մի քանի ֆիլմ, ներառյալ հայտնի «Ռիո Բրավո» վեսթերնը։

Դերասանի փոքր եղբայրը եղել է Խոսե Գոնսալես-Գոնսալեսը։

Ընտրյալ ֆիլմագրություն
----------------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1953 | ֆ | Բազեի թևեր | *Wings of the Hawk* |  |
| 1954 | ֆ | Բարձր և հզոր | *The High and the Mighty* |  |
| 1955 | ֆ | Տարօրինակ լեդին քաղաքում | *Strange Lady in Town* |  |
| 1958 | ֆ |  | *The Sheepman* |  |
| 1959 | ֆ | Ռիո Բրավո | *Rio Bravo* | Կարլոս Ռոբանտե |
| 1969 | ֆ |  | *The Love Bug* |  |
| 1970 | ֆ |  | *Chisum* |  |
| 1971 | ֆ |  | *Support Your Local Gunfighter* |  |
| 1976 | ֆ | Վոն Տոն Տոնը՝ շունը, որը փրկեց Հոլիվուդը | *Won Ton Ton: The Dog Who Saved Hollywood* | մեքսիկացի կինոմեխանիկ |

Ծանոթագրություններ
------------------

1. 1 2
2. 1 2
3. 1 2  filmportal.de — 2005.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պեդրո Գոնսալես-Գոնսալես» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Filmportal · Internet Movie Database · MusicBrainz · Find A Grave |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | ISNI: 000000004870792X · LCCN: no2007088575 · VIAF: 29316410 · WorldCat VIAF: 29316410 |

 |
Անվան այլ կիրառումների համար տե՛ս՝ Գևորգ Մադոյան (այլ կիրառումներ)
*Վիքիպեդիայում կան հոդվածներ Մադոյան ազգանունով այլ մարդկանց մասին։*

**Գևորգ Արշակի Մադոյան** (օգոստոսի 6, 1969(1969-08-06), Երևան, Հայկական ԽՍՀ, ԽՍՀՄ), հայագետ։

Կենսագրություն
--------------

Ծնվել է Երևանում, տոհմիկ մտավորականի ընտանիքում (Արշակ Մադոյանի որդին է, Գևորգ Մադոյանի թոռը, Արշակ Մադոյանի (Սեյլան) ծոռը)։ 1987 թվականին ավարտել է Երևանի 139 անգլիական թեքումով դպրոցը և ընդունվել Երևանի պետական համալսարանի բանասիրական ֆակուլտետը։ Մեկ տարի անց զորակոչվել է բանակ։ Զորացրվելուց հետո շարունակել և 1993 թվականին ավարտել է ուսումը։

Նույն թվականի սկզբից աշխատանքի է անցել ԵՊՀ Հայագիտական կենտրոնում, ուր աշխատել է մինչև 1999 թ.։ 1997 թվականին պաշտպանել է թեզ՝ Գրիգոր Անավարզեցին շարականագիր թեմայով, ստացել բանասիրական գիտությունների թեկնածուի գիտական աստիճան։ 1998-1999 թթ. հայ գրականության պատմություն է դասավանդել Երուսաղեմի սրբոց Հակոբյանց միաբանության վարժարանում։ 1999 թ. հիմնադրել և մինչև 2003 թվականը ղեկավարել է Ռուս-Հայկական համալսարանի հայագիտության ամբիոնը։ 2003 թվականից հայ գրականության պատմություն է ավանդել Սևանի Վազգենյան հոգևոր դպրանոցում։ 2013-2016 թթ. եղել է Գևորգյան հոգևոր ճեմարանի ուսումնական գծով փոխտեսուչ, 2016-2018 թթ. Մայր Աթոռ Սուրբ Էջմիածնի հրատարակչության գլխավոր խմբագիր, 2018-ից «Էջմիածին» կրոնագիտական և հայագիտական պարբերականի գլխավոր խմբագիրն է։

Ութ գրքի և մոտ հիսուն հոդվածների հեղինակ է։ Արշակ Մադոյանի հետ համատեղ գրաբարից թարգմանել է Գրիգոր Լուսավորչին նվիրված ներբողյաններ, շարականներ, սրբախոսական ժանրի երկեր ևն։
Անվան այլ կիրառումների համար տե՛ս՝ Հովհաննես Մադոյան (այլ կիրառումներ)
*Վիքիպեդիայում կան հոդվածներ Մադոյան ազգանունով այլ մարդկանց մասին։*

**Հովհաննես Արշալույսի Մադոյան** (մայիսի 16 (29), 1911, Ախալքալաք, Թիֆլիսի նահանգ, Ռուսական կայսրություն - հունվարի 8, 1983(1983-01-08), Երևան, Հայկական ԽՍՀ, ԽՍՀՄ), հայ խորհրդային անասնաբույծ։ Գյուղատնտեսական գիտությունների դոկտոր (1973), պրոֆեսոր (1974)։

Կենսագրություն
--------------

Ավարտել է Երևանի անասնաբուծական-անասնաբուժական ինստիտուտը (1937)։ 1945-1954 թվականներին դասախոսել է նույն ինստիտուտում։ 1954 թվականից Հայկական գյուղատնտեսական ինստիտուտի անասնաբուծության ամբիոնի վարիչն է։

Մադոյանի գիտական աշխատանքները վերաբերում են ՀԽՍՀ տարբեր գոտիների խոտհարքներից ստացված խոտի քիմիական բաղադրության, մարսելիության, ընդհանուր սննդարարության, հորթերի նպատակադիր աճեցման և այլ հարցերին։ Զբաղվել է նաև ՀԽՍՀ-ում գոմեշաբուծության զարգացման պրոբլեմով, ուսումնասիրել է բնաշխարհիկ գոմեշների կաթնատվության, աճի ու զարգացման, կերակրման, ցեղաբարելավման հարցերը և այլն։

Մադոյանը կովկասյան գոմեշի ցեղի (հաստատված 1970 թվականին) հեղինակներից է։

Ծանոթագրություններ
------------------

1. 1 2 3 4 5 6 7 8 9  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 127)։*  |
**Ջեյմսը և հսկա դեղձը** (անգլ.՝ James and the Giant Peach) երաժշտական ֆենտեզի ֆիլմ, որը նկարահանվել է 1996 թվականին։ Ռեժիսորը Հենրի Սելիկն է։ Մուլտֆիլմը նկարահանվել է ըստ Ռոալդ Դալի` 1961 թվականին գրված նույնանուն գրքի։ Ֆիլմի պրոդյուսերը Թիմ Բարթոնն է, ում հետ Սելիկը նախկինում աշխատել էր Մղձավանջ Սուրբ Ծննդից առաջ ֆիլմի վրա։ Ֆիլմում խաղարկային կինոն համատեղվում է կենդանի դերասանների և տիկնիկային անիմացիայի հետ։ Ֆիլմն ԱՄՆ-ում ստացել է PG տարիքային վարկանիշ՝ «որոշ վախեցնող պատկերների» համար։

Սյուժե
------

Ջեյմս Հենրի Տրոտտերն իր ծնողների հետ լողափին անհոգ կյանք էր վարում։ Նրանք ծրագրում են տեղափոխվել Նյու Յորքի ամենամեծ շենքը։ Սակայն դժբախտություն է պատահում․ Ջեյմսի ծնողները մահանում են «Ռնգեղջյուրի» մեղքով, որը հայտնվել էր ամպրոպի պատճառով։ Նյու Յորքի փոխարեն Ջեյմսը տեղափոխվում է իր երկու անպիտան մորաքույրների՝ Սպոնժեի և Պիկեի տուն։ Նրանք ամեն կերպ նվաստացնում են Ջեյմսին՝ ստիպելով նրան կատարել տնային բոլոր գործերը։

Մի օր փոքրիկ տղան փրկում է սարդի կյանքը։ Դրանից հետո Ջեյմսը հանդիպում է անծանոթի, որը գիտեր, թե որքան բարդ էր տղայի կյանքը։ Նա տղային տալիս է «կոկորդիլոսի կախարդական լեզուներ», որոնք օժտված են կախարդական հատկություններով։ Փորձելով թաքցնել դրանք՝ Ջեյմսը դեղձի ծառի արմատների մոտ սայթաքում և ձեռքից գցում է թանկարժեք նվերը, որի արդյունքում ոչ մեծ Դեղձը հանկարծակի վերածվում է հսկա մրգի։ Չար մորաքույրները որոշում են օգտվել այս իրավիճակից։ Դա նրանց գրեթե հաջողվում է, սակայն տղան որոշում է փորձել հեքիաթային մրգի համը։ Ջեյմսի հետ նույնպես հրաշքներ են տեղի ունենում, և նա հայտնվում է մրգի մեջ։ Այնտեղ նա ծանոթանում է հսկա միջատների հետ, որոնք դառնում են նրա լավագույն ընկերները։ Ջեյմսը և իր նոր ընկերները որոշում են փախչել դեղձից և գնալ Նյու-Յորք։ Այդպես սկսվում են նրանց բազում արկածները․․․

Դերերում
--------

* Պոլ Տերրի՝ Ջեյմս
* Սայմոն Քելլոու
* Ռիչարդ Դրեյֆուսս
* Ջեյն Լիվզ
* Ջոաննա Լամլի
* Մարիամ Մարգուլիս
* Փիթ Փոսթլեթուեյթ
* Սյուզան Սարանդոն
* Դևիդ Թյուլիս
* Ջ․ Ստեֆեն Կոյլ

Ջեկ Սկելինգտոնը Թիմ Բյորտոնի Մղձավանջ Սուրբ Ծննդից առաջ մուլտֆիլմից հայտնվում է ֆիլմում որպես կմախքների նավի նավապետ։

Ծանոթագրություններ
------------------

1. ↑
2. 1 2 3 4 5 6
3. ↑
4. 1 2 3 4 5 6
5. 1 2 3 4 5 6
6. ↑  Box Office Mojo - Movie Index, A-Z
7. 1 2
8. ↑  Box Office Mojo — 1999.
9. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · MusicBrainz · Rotten Tomatoes · AFI լիամետրաժ ֆիլմերի կատալոգ |

 |
**Ջոն (Ջոննի) Լոուն** (անգլ.՝ John «Johnny» Lone, չինարեն՝ 尊龍, հոկտեմբերի 13, 1952(1952-10-13), Հոնկոնգ, Բրիտանական կայսրություն), չինական ծագմամբ ամերիկացի դերասան։

Կենսագրություն
--------------

Լոունը ծնվել է Հոնկոնգում, դաստիարակվել է մանկատանը, ավելի ուշ նրան որդեգրել է Շանհայի մի բնակչուհի։ Նա պարապում էր Պեկինի օպերայում, որտեղ տասնամյա տղային կոչեցին Ջոննի։ Ավելի ուշ նա իր համար ընտրեց արտիստական կեղծանուն Ջոննի Լոուն, անգլերեն «alone»-ից (միայնակ, որբ), որը նաև նման էր նրա չինական ազգանվանը։

Ստանալով միջոցներ մի ամերիկյան ընտանիքից` նա լքեց Պեկինի օպերան և տեղափոխվեց Լոս Անջելես։ Այստեղ նա շարունակեց ստանալ դերասանական կրթությունը Դրամատիկական արվեստի ամերիկյան ակադեմիայում (Փասադենա), իսկ հետո տեղափոխվեց Նյու Յորք։

Որոշ ժամանակ նա գործազուրկ էր, հետո նրան նկատեց դերասան Մակոն, և հրավիրեց խաղալու մի դեր «F.O.B», պիեսում, որի համար նա ստացավպարգև «Օբի»։ Այդտեղ նրան գտավ մի գործակալ, որը բացահայտել էր արդեն այնպիսի աստղերի ինչպիսիք էին Ջոան Չան, Բայ Լին Լյուսի Լյու և Կեն Լյուն։

Առաջին գլխավոր դերը կինեմատոգրաֆում Լոունը խաղացել է «Սառցե մարդ» ֆիլմում։ Հանրությանը նա հայտնի է կայսերի դերով «Վերջին Կայսերը» ֆիլմում (1987) և մաֆիոզի դերում «Վիշապի տարին» ֆիլմում (1985)։ Այդ ամենից հետո նա խաղաց օպերային երգչի դեր «Մ. Բաթթերֆլայ» ֆիլմում։

Չնայելով ունեցած հաջողությանը Հոլիվուդում, նա որոշեց շարունակել իր կարիերան ասիական կինոյում։

Ծանոթագրություններ
------------------

1. 1 2  *Deutsche Nationalbibliothek* Record #135562643 // Gemeinsame Normdatei (գերմ.) — 2012—2016.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջոն Լոուն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1152467 · BNF: 140257279 · GND: 135562643 · ISNI: 0000000081865866 · LCCN: no97071410 · NDL: 00621012 · NKC: xx0155399 · NTA: 074263552 · NUKAT: n2011042117 · SUDOC: 073491233 · VIAF: 117440032 · WorldCat VIAF: 117440032 |

 |

 |
*Վիքիպեդիայում կան հոդվածներ Մայրապետյան ազգանունով այլ մարդկանց մասին։*

**Ալբերտ Խաչատուրի Մայրապետյան** (դեկտեմբերի 24, 1931(1931-12-24), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - 2015, Երևան, Հայաստան), հայ համաճարակաբան, հիգիենիստ, առողջապահության կազմակերպիչ։ Բժշկական գիտությունների դոկտոր (1999), պրոֆեսոր։ ՀՀ ԲԳԱ ակադեմիկոս (2003):

Կենսաբան Ստեփան Մայրապետյանի եղբայրը։

Կենսագրություն
--------------

Ալբերտ Մայրապետյանը ծնվել է 1931 թվականին Նոր Բայազետում (այժմ՝ Գավառ)։ 1954 թվականին ավարտել է Երևանի բժշկական ինստիտուտը։ 1954-1964 թվականներին եղել է Կամոյի շրջանի շրջանային համաճարակագետ և շրջանային հիվանդանոցի ինֆեկցիոն բաժանմունքի վարիչ, 1964-1969 թվականներին՝ Մարտունու շրջանի շրջանային բուժմիավորման գլխավոր բժիշկ։ 1969-1989 թվականներին նշանակվել է ՀԽՍՀ առողջապահության նախարարության սանիտարահամաճարակային վարչության պետ, 1989-1991 թվականներին՝ առողջապահության փոխնախարար և ՀՀ գլխավոր պետական սանիտարական բժիշկ, 1991 թվականից՝ Շրջակա միջավայրի հիգիենայի և կանխարգելիչ թունաբանության ԳՀԻ տնօրեն։

1983 թվականին նախաձեռնել է ճառագայթաակտիվ մնացորդների Երևանի գերեզմանատան վերաթաղումը Հոկտեմբերյանի շրջանում (այժմ՝ Արմավիրի մարզ)։ Սպիտակի երկրաշարժից (1988) հետո իրականացրել է հակահամաճարակային միջոցառումներ, որոնց շնորհիվ խոշոր աղետների պատմության մեջ Հայաստանի Հանրապետությունն առաջինն է, որտեղ չեն գրանցվել համաճարակային բարդություններ։

Աշխատանքները վերաբերում են ՀՀ ազգաբնակչության շրջանում առողջ կենցաղի արմատավորման, վարակիչ հիվանդությունների դեմ պայքարի ու կանխարգելման, շրջակա միջավայրի առողջացման հարցերին։

Երևանի պետական բժշկական համալսարանում սահմանված է Ալբերտ Մայրապետյանի անվան կրթաթոշակ։

Անդամակցություն
---------------

* ԽՍՀՄ առողջապահության նախարարության «Առողջապահության գերազանցիկ», 1962 (Կամոյի շրջանում դիֆթերիայի վերացումն ապահովելու համար)
* ՀՀ հիգիենիստների և սանիտարական բժիշկների գիտական ընկերությունների վարչության անդամ, 1972։
* Համաճարակաբանների և մանրէաբանների գիտական ընկերությունների վարչության անդամ, 1971:
* ՌԴ պետական քիմիացման կոմիտեի նախագահության անդամ, 1992 :
* Էկոլոգիական գիտությունների ակադեմիայի անդամ
* Կենսագործունեության անվտանգության միջազգային ակադեմիայի անդամ, 2001:

Պարգևներ
--------

* Պատվո նշան շքանշան
* ԽՍՀՄ ԺՏՆՑ ոսկե մեդալ, (1966)
* Ն. Ֆ. Գամալեայի մեդալ, (1966)
* Լ. Պաստյորի մեդալ, (1967)
* Մ. Վ. Լոմոնոսովի ոսկե մեդալ,

Երկեր
-----

* Организация и тактика гигиенических и противоэпидемических мероприятий в условиях стихийных бедствий и массовых катастроф, Е. 2000 (համահեղինակ).

Ծանոթագրություններ
------------------

1. ↑  «Կյանքից հեռացել է բժիշկ-համաճարակագետ Ալբերտ Մայրապետյանը». *www.tert.am*. Արխիվացված է օրիգինալից 2022 թ․ փետրվարի 11-ին. Վերցված է 2017 թ․ փետրվարի 12-ին.
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
3. ↑  «Ալբերտ Խաչատուրի Մայրապետյան». *kyavartv.am*. Վերցված է 2017 թ․ փետրվարի 12-ին.
*Վիքիպեդիայում կան հոդվածներ Մանասերյան ազգանունով այլ մարդկանց մասին։*

**Թաթուլ Նորայրի Մանասերյան** (ապրիլի 14, 1960(1960-04-14), Երևան, Հայկական ԽՍՀ, ԽՍՀՄ), հայ տնտեսագետ, տնտեսագիտության դոկտոր, պրոֆեսոր, Հայաստանի Հանրապետության Ազգային ժողովի նախկին պատգամավոր։

Կենսագրություն
--------------

Թաթուլ Մանասերյանը ծնվել է 1960 թվականի ապրիլի 14-ին Երևանում։ 1984 թվականին ավարտել է Կիևի պետական համալսարանը, ստացել տնտեսագետի որակավորում։ 1983 թվականից դասավանդել է Հայաստանի և արտերկրի համալսարաններում։ 1984-1989 թվականներին եղել է ԽՍՀՄ Պետպլանի պլանավորման և նորմատիվների Գիտահետազոտական ինստիտուտի հայկական մասնաճյուղի գիտական խմբի ղեկավարը, 1989-1990 թվականներին Հայաստանի առևտրաարդյունաբերական պալատում աշխատել է նախագահի գլխավոր խորհրդական, 1990-1991 թվականներին եղել է Ա. Սախարովի անվան հիմնադրամի գլխավոր տնօրեն, 1991-1992 թվականներին` «Արմենթրեյդ» կանադական ընկերության ներկայացուցչության տնօրեն։

1992-1997 թվականներին եղել է «Արմենթրեյդ-Կալիֆոռնիա» խորհրդատվական ընկերության նախագահ, 1993-1997 թվականներին` Հարավային Կալիֆոռնիայի Ռեդլընդս համալսարանի պրոֆեսոր, 1997-1998 թվականներին եղել է Զարգացման հայկական գործակալության ուսումնական կենտրոնի ղեկավարը, 1998-1999 թվականներին` ՀՀ Նախագահի քաղխորհրդի տնտեսական հանձնախմբի նախագահ։

1999-2000 թվականներին զբաղեցրել է Զբոսաշրջության զարգացման հայկական միության նախագահի պաշտոնը, 2000-2001 թվականին եղել է ՀՀ արտգործնախարարի խորհրդական և միջազգային կազմակերպությունների բաժնի պետ, 2001-2002 թվականներին աշխատել է ՀՀ կառավարությանն առընթեր արտակարգ իրավիճակների վարչության միջազգային բաժնի պետ, 2002-2003 թվականներին` Ռազմավարական և ազգային հետազոտությունների կենտրոնի գիտական ղեկավար։ 2003 թվականին հիմնել է «Այլընտրանք» հետազոտական կենտրոնը։

2003 թվականի մայիսի 25-ին Հայաստանի Հանրապետության Ազգային ժողովի պատգամավոր է ընտրվել «Արդարություն» դաշինքի համամասնական ընտրացուցակով։ Եղել է Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ, «Արդարություն» խմբակցության անդամ, իսկ 2006 թվականի սեպտեմբերից ընդգրկված չէ խմբակցություններում և պատգամավորական խմբում։

Անկուսակցական։

Մոտ 500 գիտական հոդվածների և 10 մենագրության հեղինակ է։

Ամուսնացած է, ունի չորս երեխա։ Հայրը՝ հայ խորհրդային տնտեսագետ, տնտեսագիտական գիտությունների դոկտոր, պրոֆեսոր, ԽՄԿԿ անդամ Նորայր Մանասերյանն է։

Ծանոթագրություններ
------------------

1. ↑  «Թաթուլ Մանասերյան. «Առաջին հերթին չպետք է թույլ տալ գյուղերի ամայացումը. դա մեծ աղետ է համայնքների բ». *syuniacyerkir.am*. Վերցված է 2020 թ․ դեկտեմբերի 24-ին.
2. ↑  «Tatul Manaseryan - armeniapedia.org». *www.armeniapedia.org*. Վերցված է 2020 թ․ դեկտեմբերի 24-ին.
3. ↑  «National Assembly of Armenia | Official Web Site | parliament.am». *www.parliament.am*. Վերցված է 2020 թ․ դեկտեմբերի 24-ին.

Արտաքին հղումներ
----------------

* Манасерян Татул Норайрович

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով |
|  |
| Բառարաններ և հանրագիտարաններ | Արմենիապեդիա |

 |